# נר יהודה

## פרוש משניות לע"נ הק' יהודה אבנר הי"ד

## בן ר' צבי ואביגיל שיח'

### במברגר

נהרג עקדה"ש בליל ש"ק פר' שמות כ"ג טבת תשס"ג

#### על מסכת יבמות



##### לקט וערך דוד בן אא"מ ר' יצחק הלוי במברגר

קרני שומרון טל' 7929168 – 09

[dav\_bam@yahoo.com](mailto:dav_bam@yahoo.com)

מבוא

יתברך הבורא וישתבח היוצר שהאיר עיני בתורתו ועזרני וסיעני להשלים את קובץ

'נר יהודה' על מסכת יבמות

קבצתי בחוברת זו מה שעלה בידי ממשניות מסכת יבמות, בהן נחלקו שני מפרשי המשנה ר' עובדיה מברטנורא (רע"ב) ור' ישראל ליפשיץ (תפא"י) בפרושיהם על המשנה. מחלוקות אלו נובעות מהסתמכות על הגמרא וראשונים. ניסיתי למצוא את המקורות עליהם מבסס כל אחד את פרושו.

ר' עובדיה עלה מאיטליה בשנת ה' רמ"ח, וכנראה, שכאן סיים את פירושו הגדול למשנה. כמו כן כתב אגרות, בהם מתאר את נסיעתו לארץ הקודש מקומות שונים והחיים בארץ הקודש. רע"ב נקבר במערה בשיפולי הר, שאצל מעיין השלוח בירושלם.

ר' ישראל ליפשיץ, היה אב"ד בכמה קהילות חשובות. פירושו יצא לאור לראשונה ע"י הרב המחבר בדאנציג, בשנת ה' תר"ג, ושנית עם הרחבות הוספות וסכומים, ע"י בן המחבר, ר' ברוך יצחק ליפשיץ בהמבורג בשנת תרכ"ז.מאז הודפסו עוד מהדורות רבות של פרוש זה..

קובץ משניות זה יקרא בשם 'נר יהודה' לזכרון נשמת נכדי בכורי יהודה אבנר הי"ד "ילד שעשועים נכרים בו, פרחי החכמה והיראה, עליו יהמו מעי .כי אחרי נתנו ה' לנו ביום ראשון ז' מרחשון תשמ"ג, לקחו מאתנו בליל ש"ק פרשת שמות, כ"ג טבת תשס"ג, תנצב"ה א"ס."

יהודה אבנר הי"ד למד בישיבת בית ועד לתורה בעתניאל שב"עמק חברון".

בליל ש"ק לס' "ותרא אותו כי טוב הוא ותצפנהו" "זמן קדוש,ויקדש ויקרא, ולא הניחוהו בחיים לגמרה." פרצו שני מרצחים ישמעאלים ימ"ש לישיבה ורצחו אותו ועוד שלושה בחורים יקרים הי"ד.

לזכרו ולעלוי נשמתו חיברתי את החוברת הזו.

אסיים בתפילת ר' נחוניא בן הקנה " יהי רצון שלא יארע דבר תקלה על ידי, ולא אכשל בדבר הלכה, וישמחו בי חברי ... ואשמח בהם".

"שגיאות מי יבין מנסתרות נקני" הלכות הן כהררים התלויים בשערה, ומכיר אני את עצמי שבודאי לא עמדתי על כל פרטיהם ודקדוקיהם של כל המשניות האלו, לכן אבקש מכל מי שימצא דבר מה שיאירני ויעיר לי, על מנת לתקן את המעוות.

"ברכות אביך גברו" תודה וברכה לבני הרב בנימין שיח' שעבר על החוברת, העיר הערות חשובות והוסיף וציין מקורות בכל אשר יפנה יצליח.

ויהיו נא לרצון תורתנו ותפילתנו בעבור נשמת

הק' יהודה אבנר הי"ד

בן ר' צבי הלוי ואביגיל במברגר שיח'.

המובאות ברובן, הועתקו מ"תקליטור תורני" ומתקליטור "הספריה היהודית הממוחשבת".

נדפס בסיוע המועצה הדתית קרני שומרון

טבת תשע"ז

מ ס כ ת י ב מ ו ת

משנה מסכת יבמות פרק א' משנה א'.

חֲמֵשׁ עֶשְׂרֵה נָשִׁים פּוֹטְרוֹת צָרוֹתֵיהֶן וְצָרוֹת צָרוֹתֵיהֶן מִן הַחֲלִיצָה וּמִן הַיִּבּוּם עַד סוֹף הָעוֹלָם. וְאֵלּוּ הֵן, בִּתּוֹ, וּבַת בִּתּוֹ, וּבַת בְּנוֹ, בַּת אִשְׁתּוֹ, וּבַת בְּנָהּ, וּבַת בִּתָּה, חֲמוֹתוֹ וְאֵם חֲמוֹתוֹ, וְאֵם חָמִיו, אֲחוֹתוֹ מֵאִמּוֹ, וַאֲחוֹת אִמּוֹ, וַאֲחוֹת אִשְׁתּוֹ, וְאֵשֶׁת אָחִיו מֵאִמּוֹ, וְאֵשֶׁת אָחִיו שֶׁלֹּא הָיָה בְעוֹלָמוֹ, וְכַלָּתוֹ, הֲרֵי אֵלּוּ פּוֹטְרוֹת צָרוֹתֵיהֶן וְצָרוֹת צָרוֹתֵיהֶן מִן הַחֲלִיצָה וּמִן הַיִּבּוּם, עַד סוֹף הָעוֹלָם. וְכֻלָּן אִם מֵתוּ, אוֹ מֵאֲנוּ, אוֹ נִתְגָּרְשׁוּ, אוֹ שֶׁנִּמְצְאוּ אַיְלוֹנִיוֹת, צָרוֹתֵיהֶן מֻתָּרוֹת. וְאִי אַתָּה יָכוֹל לוֹמַר בַּחֲמוֹתוֹ וּבְאֵם חֲמוֹתוֹ וּבְאֵם חָמִיו שֶׁנִּמְצְאוּ אַיְלוֹנִיּוֹת אוֹ שֶּׁמֵּאֵנוּ:

רע"ב: וכולן אם מתו - כגון שמתה בתו קודם מיתת אחיו או שמיאנה בו. ואע"פ שאין מיאון אלא ביתומה קטנה שהשיאוה אמה ואחיה, משכחת לה שמיאנה בחיי אביה, כגון שהשיאה אביה לאחר ונתגרשה בעודה קטנה, ששוב אין לאביה רשות בה, ונישאת לאחי אביה בעודה קטנה, אז יוצאה במיאון, דקרינן לה לקמן יתומה בחיי האב. ואם מיאנה באחיו או נתגרשה ממנו, או נמצאה אילונית שמקחה מקח טעות וכאילו לא היתה אשת אחיו מעולם, צרתה מתיבמת:

תפא"י: (יב) אילוניות שאינה יולדת, וסימניה, שאין לה דדים, ואותו מקום אין גבוה, ותשמיש קשה לה, וקולה עבה כאיש, וי"א דבחד מהנהו סגי [אה"ע קע"ב], וכ"כ בת ל"ה שנים ויום א' שאין לה עדיין ב' שערות עומדות תכופים במקום ערוה, וגדולות כדי להנטל בפי הזוג, אז אף בלי שאר סימנים דינה כאיילונית, ונשים נאמנות בכל בדיקות הללו [שם קנ"ה], וכל ערוה שהיא איילונית, אפילו הכיר בה אחיו כשנשאה ולא היה מקחו בטעות, אפ"ה מדלא חזיא ליבום, לא מצטרפא לאותו בית:

פרש"י:

וכולן שמתו - ... או נמצאת אילונית שמקחו מקח טעות ולא הויא אשת אחיו וכשמת אחיו הרי היא כמו שאינו אשתו ומתייבמת צרתה:

תוספות:

או שנמצאו אילונית - דאילונית קדושי טעות הן ולא היתה אשת אחיו ...

מסכת יבמות דף ס"א ע"ב:

מאי טעמא אין מיבמין [אמר ליה] קטן שמא ימצא סריס קטנה שמא תמצא אילונית ונמצאו פוגעין בערוה.

פרש"י :

פוגעים בערוה - כיון דלאו בני הקמת שם נינהו פגע באשת אח שלא במקום מצוה דרחמנא פטריה דכתיב אשר תלד (דברים כה) פרט לאילונית:

רמב"ם - הלכות יבום וחליצה פרק ו' הלכה ח':

ואילונית ומי שהיא ערוה שנ' (דברים כ"ה ו') ולא ימחה שמו מישראל פרט לסריס חמה ואנדרוגינוס ששמם מחוי הואיל ואינן ראויין לילד מתחלת ברייתן הרי הן כמין בפני עצמו והיה הבכור אשר תלד פרט לאילונית שאינה ראויה לילד מתחלת ברייתה (דברים כ"ה ה') לא תהיה אשת המת פרט לאשת שוטה וקטן מפני שאין להם אישות כלל ולקחה לו לאשה פרט לערוה שאין לו בה ליקוחין:

*סכום: רע"ב: אילונית אינה מתיבמת משום שנשואיה היו מקח טעות. =רש"י (בפירוש המשנה) ותוספות.*

*תפא"י: אילונית אינה מתיבמת שאינה יולדת ולא יקום שם המת. = רש"י (ביבמות ס"א) ורמב"ם.*

*בפרק ב' משנה ג' כותב רע"ב (כמו תפא"י במשנתנו ) לא חולצת ולא מתיבמת - צרתה, וכל שכן היא. וכן אילונית, דכתיב (דברים כ"ה) אשר תלד, פרט לאילונית. וכן אשת סריס חמה ואנדרוגינוס, לא חולצת ולא מתיבמת, שנאמר (שם) ובן אין לו, פרט לאלו שאין ראוי להיות להם בנים. ...*

משנה מסכת יבמות פרק ב משנה ד'.

אִסּוּר מִצְוָה, שְׁנִיּוֹת מִדִּבְרֵי סוֹפְרִים. אִסּוּר קְדֻשָּׁה אַלְמָנָה לְכֹהֵן גָּדוֹל, גְּרוּשָׁה וַחֲלוּצָה לְכֹהֵן הֶדְיוֹט, מַמְזֶרֶת וּנְתִינָה לְיִשְׂרָאֵל, וּבַת יִשְׂרָאֵל לְנָתִין וּמַמְזֵר:

רע"ב: שניות - לעריות. שגזרו סופרים עליהם. ונקראו איסור מצוה, שמצוה לשמוע דברי חכמים. ואלו הן, אם אמו ואין לה הפסק, ואם אבי אמו בלבד, ואם אביו ואין לה הפסק, [ואם אבי אביו], ואשת אבי אביו ואין לה הפסק, ואשת אבי אמו בלבד, ואשת אחי האב מן האם, ואשת אחי האם בין מן האם בין מן האב, וכלת בנו ואין לה הפסק, וכלת בתו, ובת בת בנו, ובת בת בתו, ובת בן בנו, ובת בן בתו, ובת בת בן אשתו, ובת בת בת אשתו, ואם אם אבי אשתו, ואם אם אם אשתו, ואם אב אם אשתו, ואם אב אבי אשתו:

תפא"י: (יט) מדברי סופרים עריות שאסרום הסופרים, והם עשרים א) אם אביו, ב) אם אמו, ג) אם אבי אביו, ד) אם אבי אמו, ה) אשת אבי אביו, ו) אשת אבי אמו, ז) אשת אחי אביו מאם, ח) אשת אחי אמו מאם או מאב, ט) בת בת בנו, י) בת בת בתו] יא) בת בן בנו, יב) בת בן בתו, יג) בת בת בת אשתו, יד)) בת בן בן אשתו, טו) אם אם אם אשתו, טז) אם אם אבי אשתו, יז) אם אב אם אשתו, יח) אם אב אבי אשתו, יט) כלת בנו, כ) כלת בתו, וי"א שגם כא) אשת אבי אם אביו, כב) ואשת אחי אבי אביו מהאב, כג) ואחות אבי אביו, מאב או מאם, כד) ואחות אם האם, אסורין, נמצא דלי"א כ"ד נשים אסורים מד"ס, וי"א דאשת חמיו ואשת חתנו ג"כ אסורים ואפילו להאוסרים י"א דכשכנס א"צ להוציאם, אמנם א, ב, ה, יט, אין להם הפסק לכ"ע, ט, י, יא, וכו' עד יח, לרמב"ם יש להן הפסק, ולא לב"י [אה"ע ט"ו], והשאר לכ"ע יש להם הפסק (שם):

רמב"ם פהמ"ש:

איסור מצוה שניות מדברי סופרים כו' - איסור מצוה, מצוה לשמוע דברי חכמים, ואיסור קדושה, שנאמר קדושים יהיו לאלהיהם. והשניות עשרים ואלו הן אם אמו ואין לה הפסק, ואם אבי אמו בלבד, ואם אביו ואין לה הפסק, ואשת אבי אביו ואין לה הפסק, ואשת אבי אמו, ואשת אחי האב מן האם, ואשת אחי האם, בין מן האם, בין מן האב, וכלת בנו ואין לה הפסק, ר"ל כלת בן בנו עד סוף כל הדורות, וכלת בתו ובת בת בנו, ובת בת בתו, ובת בן בנו, ובת בן בתו, ובת בן אשתו, ובת בת אשתו, ואם אם אבי אשתו, ואם אם אם אשתו ואם אב אבי אשתו.

רמב"ם הלכות אישות פרק א' הלכה ו':

ויש נשים אחרות שאסורות מפי הקבלה ואיסורן מדברי סופרים והן הנקראות שניות מפני שהן שניות לעריות וכל אחת מהן נקראת שנייה ועשרים נשים הן ואלו הן א אם אמו וזו אין לה הפסק אלא אפילו אם אם אם אמו עד מעלה מעלה אסורה ב אם אבי אמו בלבד ג ואם אביו וזו אין לה הפסק אלא אפילו אם אם אם אביו עד למעלה אסורה ד אם אבי אביו בלבד ה אשת אבי אביו וזו אין לה הפסק אפילו אשת יעקב אבינו אסורה על אחד ממנו ו אשת אבי אמו בלבד ז אשת אחי האב מן האם ח אשת אחי האם בין מן האם בין מן האב ט כלת בנו וזו אין לה הפסק אפילו כלת בן בן בנו עד סוף העולם אסורה עד שתהיה אשת אחד ממנו שנייה על יעקב אבינו י כלת בתו בלבד יא בת בת בנו בלבד בת בן בנו בלבד יג בת בת בתו בלבד יד בת בן בתו בלבד טו בת בן בן אשתו בלבד טז בת בת בת אשתו בלבד יז אם אם אבי אשתו בלבד יח אם אב אם אשתו בלבד יט אם אם אם אשתו בלבד אם אב אבי אשתו בלבד נמצאו השניות שאין להן הפסק ארבע אם האם עד למעלה ואם האב עד למעלה ואשת אבי האב עד למעלה ואשת בן בנו עד למטה:

טור אבן העזר סימן טו

בתו אסורה לו מן התורה וכן בת בנו ובת בתו ובת בת בנו ובת בת בתו או בת בן בנו או בת בן בתו אסורות לו מדרבנן אבל מכאן ואילך כגון בת בת בת בנו ובת בת בת בתו כתב הרמב"ם שהן מותרות לו ולא נהירא לא"א הרא"ש ז"ל אלא כולן אסורות לו עד עולם:

*סכום: רע"ב יש עשרים נשים האסורות מדברי סופרים. = רמב"ם*

*תפא"י: נוסף לעשרים הנשים שהזכיר רע"ב יש אומרים שיש עוד ארבעה נשים (אשת אבי אם אביו, אשת אח אבי אביו מאב, אחות אבי אביו מאב או מאם, אחות אם האם)=יבמות כב-ב תןס' ד"מ זו שיטת ר"י וכן פסק הרא"ש לפי הטור.*

משנה מסכת יבמות פרק ד' משנה א'.

הַחוֹלֵץ לִיבִמְתּוֹ, וְנִמְצֵאת מְעֻבֶּרֶת וְיָלָדָה, בִּזְמַן שֶׁהַוָּלָד שֶׁל קְיָמָא, הוּא מֻתָּר בִּקְרוֹבוֹתֶיהָ, וְהִיא מֻתֶּרֶת בִּקְרוֹבָיו, וְלֹא פְסָלָהּ מִן הַכְּהֻנָּה. אֵין הַוָּלָד שֶׁל קְיָמָא, הוּא אָסוּר בִּקְרוֹבוֹתֶיהָ, וְהִיא אֲסוּרָה בִקְרוֹבָיו, וּפְסָלָהּ מִן הַכְּהֻנָּה:

רע"ב: החולץ ליבמתו. הוא מותר בקרובותיה - דלאו חליצה היא, דהא לא בעיא חליצה. וקרובות וקרובים דמתניתין היינו הנך דנאסרות על האיש מחמת אשתו וקרובים הנאסרים על אשה מחמת בעלה:

אם אין הולד של קיימא - שהוא נפל:

תפא"י: (ה) הכהונה - מיהו אעפ"כ צריך שוב לחלוץ לה, אחר שהתברר שהוא נפל, דחליצת [או ביאת] מעוברת לא מהני לקולא, רק לפסלה לכהן ושתאסר להתיבם [קס"ד] מיהו בבעלה היבם ונמצאת מעוברת, מפרישין אותן ואם תלד נפל, אם לא הוכר עוברה כשיבמה מותרת לחזור לו, ואם בשעה שיבמה כבר הוכר עוברה אסורה לחזור לו, אלא צריכה חליצה [אה"ע קס"ד] :

תלמוד בבלי יבמות דף ל"ה ע"ב:

גמרא איתמר החולץ למעוברת והפילה רבי יוחנן אמר אינה צריכה חליצה מן האחין ריש לקיש אמר צריכה חליצה מן האחין רבי יוחנן אמר א"צ חליצה מן האחין חליצת מעוברת שמה חליצה וביאת מעוברת שמה ביאה וריש לקיש אמר צריכה חליצה מן האחין חליצת מעוברת לא שמה חליצה וביאת מעוברת לא שמה ביאה במאי קמפלגי איבעית אימא קרא ואיבעית אימא סברא איבעית אימא סברא רבי יוחנן סבר אם יבא אליהו ויאמר דהא דאיעברא מפולי מפלה מי לאו בת חליצה ויבום היא השתא נמי תגלי מילתא למפרע וריש לקיש אמר תגלי מילתא למפרע לא אמרינן ואיבעית אימא קרא רבי יוחנן סבר ובן אין לו אמר רחמנא והא לית ליה וריש לקיש סבר ובן אין לו עיין עליו.

באור ר' עדין אבן ישראל:

עיין עליו – כלומר חפש בכל דרך שמא יש לו בן כלשהו ולכן אין בה מצות ייבום.

רמב"ם הלכות יבום וחליצה פרק א' הלכה כ':

החולץ ליבמתו ונמצאת מעוברת וילדה אם היה ולד של קיימא הרי זו כמי שלא נחלצה לו מעולם ומותרת לכהונה ומותר בקרובותיה ואם הפילה או שלא שהה שלשים יום אחר שנולד חוזר וחולץ לה הוא או אחד מאחיו שחליצת המעוברת אינה חליצה וביאת המעוברת אינה יבום:

שו"ע אבן העזר סימן קס"ד סעיף ב':

החולץ ליבמתו ונמצאת מעוברת וילדה אם הולד של קיימא אין החליצה כלום הוא מותר בקרובותיה ולא פסלה מהכהונה ואם הפילה או ילדה ולא חיה שלשים יום צריכה חליצה אחרת שחליצת מעוברת לא שמה חליצה וחולץ לה הוא או אחד משאר אחין וי"א דלא יחלוץ לה הוא אלא אחד משאר האחין (טור בשם הרא"ש):

*סכום: רע"ב: חליצת מעוברת אינה חליצה (אם ילדה נפל זקוקה לחליצה שניה). = ריש לקיש ורמב"ם*

*תפא"י חליצת מעוברת מועילה לחומרא לפסלה מן הכהונה, אבל אינה מועילה לקולא לפוטרה לשוק ולכן צריכה חליצה שנית להתירה לשוק. = ר' יוחנן ושו"ע*

משנה מסכת יבמות פרק ח' משנה ב'.

אֵיזֶהוּ פְּצוּעַ דַּכָּא, כֹּל שֶׁנִּפְצְעוּ הַבֵּיצִים שֶׁלּוֹ, וַאֲפִלּוּ אַחַת מֵהֶן. וּכְרוּת שָׁפְכָה, כֹּל שֶׁנִּכְרַת הַגִּיד. וְאִם נִשְׁתַּיֵּר מֵהָעֲטָרָה אֲפִלּוּ כְּחוּט הַשַּׂעֲרָה, כָּשֵׁר. פְּצוּעַ דַּכָּא וּכְרוּת שָׁפְכָה, מֻתָּרִין בְּגִיּוֹרֶת וּמְשֻׁחְרֶרֶת, וְאֵינָן אֲסוּרִין אֶלָּא מִלָּבוֹא בַקָּהָל, שֶׁנֶּאֱמַר, (דברים כג) לֹא יָבֹא פְצוּעַ דַּכָּא וּכְרוּת שָׁפְכָה בִּקְהַל יְיָ:

רע"ב: ואם נשתייר מהעטרה - שנחתך מהעטרה ואילך, כשר, שאין גיד אלא מהעטרה ולמעלה לצד הגוף. עטרה היא שורת בשר המקפת במקום המילה. ובין שנפצע הגיד כמין מכת חרב וסכין, בין שנתמעך והוקטן מאליו, בין שנכרת, בין בגיד בין בביצים בין בחוטי הביצים, כולם פסולים. והני מילי בידי אדם, אבל מחמת חולי הכל כשר:

תפא"י: (י) בקהל ה' והני מילי בידי אדם או ע"י קוץ, אבל בנולד כך, או שנתמסמסו ע"י חולי או מכה או רעם כשר, ולרא"ש ע"י חולי או מכה הו"ל כבידי אדם [שם]:

פרש"י יבמות ע"ה ע"ב:

בידי שמים: ע"י רעמים וברד או ממעי אמו.

רמב"ם הלכות איסורי ביאה פרק טז הלכה ט':

כל פסול שאמרנו בענין זה כשלא היו בידי שמים כגון שכרתו אדם או כלב או הכהו קוץ וכיוצא בדברים אלו אבל אם נולד כרות שפכה או פצוע דכא או שנולד בלא ביצים או שחלה מחמת גופו ובטלו ממנו אברים אלו או שנולד בהם שחין והמסה אותן או כרתן ה"ז כשר לבא בקהל שכל אלו בידי שמים:

טור אבן העזר סימן ה':

... ואיזהו פצוע דכא כל שנפצע הגיד בסכין או במכת חרב או הבצים או אפילו אחד מהם או החוטים שהבצים תלוים בהם וכן אם נתמעך הגיד או הבצים או החוט או שנכרת הגיד או אפילו אחת מהבצים או החוט או אפילו ניקבה ביצה אחת או חסרה בכל שהוא בכל אלו אם נעשה בידי אדם או אפילו מעצמו ע"י חולי פסול אבל נולד כך ממעי אמו או שנעשה בידי שמים כגון ע"י רעם וכיוצא בו כשר והרמב"ם ז"ל מכשיר בנעשה על ידי חולי ורש"י פוסל וכן דעת א"א הרא"ש ז"ל ור"ת מכשיר אם ניטלה ביצה אחת אפילו בידי אדם ובלבד שהיתה שלמה קודם שניטלה וגם שהנשארת היא של ימין אבל אם נפצע ואח"כ ניטלה פסולה ואין דעת רב אלפס כן:

שו"ע אבן העזר סימן ה' סימן י':

כל פיסול שאמרו בענין זה כשלא היה בידי שמים כגון שכרתו אדם או הכהו קוץ וכיוצא בדברים אלו אבל אם נולד כרות שפכה או פצוע דכא או שנולד בלא ביצים או שחלה מחמת גופו ובטלו ממנו איברים אלו או שנולד בהם שחין והמסה אותו או כרתן הרי זה כשר לבא בקהל שכל אלו בידי שמים להרמב"ם, אבל לרש"י והרא"ש לא מקרי בידי שמים אלא ע"י רעמים וברד או ממעי אמו אבל ע"י חולי חשיב בידי אדם ופסול וכתב הרא"ש דהכי משמע בירושלמי:

קול הרמ"ז :

הרע"ב ד"ה ואם וכו' - אבל מחמת חולי וכו'. ובהכי דייקא מתניתין דלא תנן כל שבציו פצועים אלא שנפצעו, דמשמע על ידי הפוצע. ובגמרא (עה,ב) אמרינן, היינו דקרינן פצוע ולא קרינן הפצוע, ופי' רש"י דהפצוע הוה משמע הפצוע מעיקרו כגון ממעי אמו, ע"כ. ומזה למדתי למה אמר פצוע בשב"א, שהוא לשון סמיכות ואינו סמוך לדכא ודאי, ור"ל שהוא פצוע על ידי קרי ודו"

*סכום: רע"ב: הנעשה כרות שפכה ע"י חולי כשר לבוא בקהל. = רמב"ם ושו"ע*

*תפא"י: מביא דעת הרא"ש שע"י חולי זה כמו ע"י אדם ופסול. = רא"ש וטו"ר (ורש"י)*

משנה מסכת יבמות פרק ח' משנה ג'.

עַמּוֹנִי וּמוֹאָבִי, אֲסוּרִים, וְאִסּוּרָן אִסּוּר עוֹלָם, אֲבָל נְקֵבוֹתֵיהֶם מֻתָּרוֹת מִיָּד. מִצְרִי וַאֲדוֹמִי אֵינָם אֲסוּרִים אֶלָּא עַד שְׁלֹשָׁה דוֹרוֹת, אֶחָד זְכָרִים וְאֶחָד נְקֵבוֹת. רַבִּי שִׁמְעוֹן מַתִּיר אֶת הַנְּקֵבוֹת מִיָּד. אָמַר רַבִּי שִׁמְעוֹן, קַל וָחֹמֶר הַדְּבָרִים, וּמָה אִם בְּמָקוֹם שֶׁאָסַר אֶת הַזְּכָרִים אִסּוּר עוֹלָם, הִתִּיר אֶת הַנְּקֵבוֹת מִיָּד. מָקוֹם שֶׁלֹּא אָסַר אֶת הַזְּכָרִים אֶלָּא עַד שְׁלֹשָׁה דוֹרוֹת, אֵינוֹ דִין שֶׁנַּתִּיר אֶת הַנְּקֵבוֹת מִיָּד. אָמְרוּ לוֹ, אִם הֲלָכָה נְקַבֵּל, וְאִם לַדִּין, יֵשׁ תְּשׁוּבָה. אָמַר לָהֶם, לֹא כִי, הֲלָכָה אֲנִי אוֹמֵר. מַמְזֵרִין וּנְתִינִין, אֲסוּרִין, וְאִסּוּרָן אִסּוּר עוֹלָם, אֶחָד זְכָרִים, וְאֶחָד נְקֵבוֹת:

רע"ב: יש תשובה - להשיב, מה לעמון ומואב שכן נתפרש טעמן, על דבר אשר לא קדמו והאשה אין דרכה לקדם, תאמר במצרי ואדומי שלא נתפרש טעמן:

תפא"י: (יג) תשובה דאם כך דנת ק"ו מעצמך יש תשובה, דאמרינן עריות יוכיחו, שלא אסרן הכתוב רק עד ג' דורות, דרק עד בת בתו אסורה לו דהו"ל דור שלישי, ואסורים זכרים ונקיבות, דבת בתו כבת בנו, וא"ת מה לעריות שכן כרת, חלל שנולד מחייבי עשה יוכיחו דהו"ל חללים אחד זכרים או נקבות [והא דר"ב ברותא היא דלא כש"ס הכא, ודבריו דברי אגדה הן לעיל ע"ש]:

תלמוד בבלי מסכת יבמות דף ע"ז ע"ב

מאי תשובה אמר רבה בר בר חנה א"ר יוחנן משום דאיכא למימר עריות יוכיחו שלא אסר בהן אלא עד שלשה דורות אחד זכרים ואחד נקבות ...

רמב"ם פהמ"ש:

עמוני ומואבי אסורין ואיסורן איסור עולם כו'. ממזרין ונתינין אסורין ואיסורן איסור עולם אחד זכרים ואחד נקבות כו' - התשובה שאפשר להם להשיב בה לר"ש שיאמרו לו מה לעמון ומואב, שכן נתפרש טעמן על דבר אשר לא קדמו אתכם, האיש דרכו לקדם ולא האשה תאמר במצרי ואדומי שלא תלה ריחוקם בשלשה דורות בדבר בעולם. ואין הלכה כר"ש:

*סכום: רע"ב: אפשר להשיב על הק"ו של ר' שמעון, שבעמון ומואב נתן הכתוב טעם להבדל בין זכרים לנקבות ובמצרי ועמוני לא נתן טעם, לכן כולם אסורים = רמב"ם.*

*תפא"י: : אפשר להשיב על הק"ו של ר' שמעון, שכן באסורי עריות אסר הכתוב עד שלושה דורות בין זכרים ובין נקבות, כך במצרי ואדומי אסר הכתוב זכרים ונקבות עד שלושה דורות = ע"פ הגמרא.*

משנה מסכת יבמות פרק ח' משנה ד'.

אָמַר רַבִּי יְהוֹשֻׁעַ, שָׁמַעְתִּי שֶׁהַסָּרִיס חוֹלֵץ, וְחוֹלְצִין לְאִשְׁתּוֹ, וְהַסָּרִיס לֹא חוֹלֵץ וְלֹא חוֹלְצִין לְאִשְׁתּוֹ, וְאֵין לִי לְפָרֵשׁ. אָמַר רַבִּי עֲקִיבָא, אֲנִי אֲפָרֵשׁ. סְרִיס אָדָם חוֹלֵץ וְחוֹלְצִין לְאִשְׁתּוֹ, מִפְּנֵי שֶׁהָיְתָה לוֹ שְׁעַת הַכֹּשֶׁר. סְרִיס חַמָּה לֹא חוֹלֵץ וְלֹא חוֹלְצִין לְאִשְׁתּוֹ, מִפְּנֵי שֶׁלֹּא הָיְתָה לוֹ שְׁעַת הַכֹּשֶׁר. רַבִּי אֱלִיעֶזֶר אוֹמֵר, לֹא כִי, אֶלָּא סְרִיס חַמָּה חוֹלֵץ, וְחוֹלְצִין לְאִשְׁתּוֹ, מִפְּנֵי שֶׁיֶּשׁ לוֹ רְפוּאָה. סְרִיס אָדָם לֹא חוֹלֵץ וְלֹא חוֹלְצִין לְאִשְׁתּוֹ, מִפְּנֵי שֶׁאֵין לוֹ רְפוּאָה. הֵעיד רַבִּי יְהוֹשֻׁעַ בֶּן בְּתֵירָא עַל בֶּן מְגוּסַת שֶׁהָיָה בִירוּשָׁלַיִם סְרִיס אָדָם, וְיִבְּמוּ אֶת אִשְׁתּוֹ, לְקַיֵּם דִּבְרֵי רַבִּי עֲקִיבָא:

רע"ב: סריס חמה - ממעי אמו שלא ראה חמה אלא כשהוא סריס.

תפא"י: (כ) סריס חמה - לרש"י ר"ל מיום שראה חמה היה סריס, ולערוך ר"ל שנסתרס ע"י חולי חמה [ועי' לעיל סי' י'], ול"מ נ"ל דר"ל שנסתרס רק חמימותו, שכל כלי תשמישו שלמין, ואעפ"כ כח אין ללידה, וכן מוכח, דאל"כ אמאי אמרינן הכא דסריס חמה פסול והרי זה פצוע דכא מלידה דאמרינן לעיל סי' י' דכשר, אלא ע"כ דסריס שלם באבריו, רק שנסתרס חמימותו והוא מותר לבוא בקהל, רק שכשלא יתרפא אינו בר הקמת זרע לאחיו, ואסור ליבם, כזקן שתש כחו [אה"ע קע"ב ס"י] , וכן מוכח מש"ס [דע"ט ב'] דקאמר דכל אדם נסתרס קודם מותו, והיינו ע"כ שהוחלש כחו מלבעול,

תפא"י: (י) בקהל ה' - והני מילי בידי אדם או ע"י קוץ, אבל בנולד כך, או שנתמסמסו ע"י חולי או מכה או רעם כשר, ולרא"ש ע"י חולי או מכה הו"ל כבידי אדם [שם]:

ירושלמי מסכת יבמות פרק ח' הלכה ה':

גמ' אי זהו סריס חמה רבי חייה בשם רבי יוחנן כל שלא ראתו החמה בכושר אפילו שעה אחת.

פרש"י יבמות דף ע"ט ע"ב:

סריס אדם - שנסתרס לאחר שנולד:

סריס חמה - ממעי אמו:

ערוך (ערך סרס):

[פערשניטטערנער] (מחותך*)* (זבין פ"ב) סריס אדם וסריס חמה, פ' סריס אדם חתוך בידי אדם, סריס חמה שנסתרס ע"י קדחת ...

רמב"ם פהמ"ש:

ורוצים לומר באמרם סריס חמה, שלא ראה חמה מעולם, אלא הוא סריס, ר"ל משעת יציאתו לעולם יצא סריס, ר"ל מבוטל מתשמיש:

רמב"ם - הלכות איסורי ביאה פרק ט"ז הלכה ט':

כל פסול שאמרנו בענין זה כשלא היו בידי שמים כגון שכרתו אדם או כלב או הכהו קוץ וכיוצא בדברים אלו אבל אם נולד כרות שפכה או פצוע דכא או שנולד בלא ביצים או שחלה מחמת גופו ובטלו ממנו אברים אלו או שנולד בהם שחין והמסה אותן או כרתן ה"ז כשר לבא בקהל שכל אלו בידי שמים:

רא"ש פרק הערל ס' ד':

היכי דמי סריס חמה א"ר יצחק בר יוסף אמר רבי יוחנן (דף פ' ע"א) כל שלא ראה שעה אחת בכשרות ...

טור אבן העזר סימן ה':

... בכל אלו אם נעשה בידי אדם או אפילו מעצמו ע"י חולי פסול אבל נולד כך ממעי אמו או שנעשה בידי שמים כגון ע"י רעם וכיוצא בו כשר והרמב"ם ז"ל מכשיר בנעשה על ידי חולי ורש"י פוסל וכן דעת א"א הרא"ש ז"ל ור"ת מכשיר אם ניטלה ביצה אחת אפילו בידי אדם ובלבד שהיתה שלמה קודם שניטלה וגם שהנשארת היא של ימין אבל אם נפצע ואח"כ ניטלה פסולה ואין דעת רב אלפס כן:

שו"ע אבן העזר סימן ה' סעיף י':

כל פיסול שאמרו בענין זה כשלא היה בידי שמים כגון שכרתו אדם או הכהו קוץ וכיוצא בדברים אלו אבל אם נולד כרות שפכה או פצוע דכא או שנולד בלא ביצים או שחלה מחמת גופו ובטלו ממנו איברים אלו או שנולד בהם שחין והמסה אותו או כרתן הרי זה כשר לבא בקהל שכל אלו בידי שמים להרמב"ם אבל לרש"י והרא"ש לא מקרי בידי שמים אלא ע"י רעמים וברד או ממעי אמו אבל ע"י חולי חשיב בידי אדם ופסול וכתב הרא"ש דהכי משמע בירושלמי:

*סכום: רע"ב: סריס חמה הוא סריס ממעי אמו = ירושלמי, רש"י, רמב"ם פרה"מ ורא"ש.*

*תפא"י: גם מי שנסתרס ע"י חולי הוא סריס חמה = ערוך,רמב"ם בהלכות ושו"ע.*

משנה מסכת יבמות פרק י"ב משנה ד'.

הַחֵרֵשׁ שֶׁנֶּחֱלַץ וְהַחֵרֶשֶׁת שֶׁחָלְצָה, וְהַחוֹלֶצֶת לַקָּטָן, חֲלִיצָתָהּ פְּסוּלָה. קְטַנָּה שֶׁחָלְצָה תַּחֲלֹץ מִשֶּׁתַּגְדִּיל. וְאִם לֹא חָלְצָה, חֲלִיצָתָהּ פְּסוּלָה:

רע"ב:

והחולצת לקטן חליצתה פסולה - כל היכא דתנינן בפרקין חליצה פסולה, אינה יכולה להתיבם אחר אותה חליצה וצריכה חליצה אחרת מעלייתא להתירה לעלמא. והאי תנא דקרי לחליצת קטן חליצה פסולה דמשמע שפוסלה מלהתיבם, ר' מאיר היא, דאילו רבנן אמרי אין בחליצת קטן כלום ולא נפסלה מלהתיבם. והלכה כחכמים:

תפא"י: (יט) פסולה וכל חליצה פסולה, צריך שתחלוץ אח"כ מכל האחין וי"א שא"צ [סי' ק"ע ס"ה] מיהו הכא מדנקט תקנתא שתחלוץ כשתגדיל, ש"מ דרק מדרבנן פסול [עי' ריש סוכה] וא"צ שתחזיר על האחין [שם מ"ט]:

תלמוד בבלי מסכת יבמות דף כ"ו ע"ב:

אמר רב שלש אחיות יבמות שנפלו לפני שני אחין יבמין זה חולץ לאחת וזה חולץ לאחת ואמצעית צריכה חליצה משניהם אמר ליה רבה מדקאמרת אמצעית צריכה חליצה משניהם קסברת יש זיקה והויא לה חליצה פסולה וחליצה פסולה צריך לחזור על כל האחין ... ושמואל אמר אחד חולץ לכולן מכדי שמעינן ליה לשמואל דאמר חליצה מעליא בעינן ...

רא"ש יבמות פרק שני אות ב':

ופסקו רבוואתא הלכתא כשמואל ..

רמב"ם פהמ"ש:

ודין חליצה פסולה הנזכרת בכל זה הפרק שא"א בה יבום אחר כך ואינה מותרת לאחרים אלא אחר חליצה שניה כהילכתה. וזאת המשנה לרבי מאיר, אבל דעת חכמים חליצת קטן אינה כלום ואינה פוסלת. והלכה כחכמים:

שו"ע אבן העזר סימן ק"ע סעיף ה':

כשבאים להוציאה למאן דאמר חליצה פסולה צריכה לחזור על כל האחים בשני יבמים ויבמה אחת צריכה חליצה מכל אחד ואחד ויש מי שאומר דה"ה ביבם אחד ושתי יבמות ונתן גט לשתיהן שצריך לחלוץ לשתיהן ולמ"ד חליצה פסולה אינה צריכה לחזור על כל האחים אפילו בשני יבמים ויבמה אחת די בחליצה אחת:

הגה: ולזה הסכים הרא"ש ז"ל והא דחליצה פסולה צריכה לחזור היינו שהיה זקוקה לגמרי ונפסלה שנקלשה הזיקה אבל חליצה פסולה מעיקרא אינה צריכה לחזור:

שו"ע אבן העזר סימן קע"ב סעיף י"ב:

חרש שוטה וקטן אינם בני חליצה אבל מייבמין ...

*סכום: רע"ב: חליצה קטן אינה כלום וצריכה להתיבם או לחלוץ חליצה מעולה. = כשמואל (בגמרא)], רא"ש ורמב"ם.*

*תפא"י: חליצת קטן פסולה מדרבנן ותקנתה שתחזור לחלוץ לכשיגדיל.. = [רב (בגמרא)] ורמ"א*

*(השו"ע מביא את שתי הדעות).*

סליקא לה מסכת יבמות בע"ה